[bookmark: _Hlk33436343]PAKALPOJUMA LĪGUMS Nr. 6-5/24-26

Rīgā
Dokumenta parakstīšanas datums
ir pēdējā pievienotā droša elektroniskā paraksta
un tā laika zīmoga datums

Rīgas valstspilsētas pašvaldības Izglītības, kultūras un sporta departaments, turpmāk – Departaments vai Pasūtītājs, direktora p.i. Jāņa Langes personā, kurš rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 17.12.2009. nolikuma Nr.36 “Rīgas valstspilsētas pašvaldības Izglītības, kultūras un sporta departamenta nolikums” 15.3.6.apakšpunktu,  no vienas puses, un
SIA „Olimpiskais sporta centrs”, reģistrācijas Nr. 40003558463, turpmāk – Izpildītājs, valdes priekšsēdētājas Baibas Beatrises Sležes personā, kura rīkojas saskaņā ar statūtiem, un prokūrista Eduarda Šļaukstiņa personā, kurš rīkojas uz prokūras pamata, no otras puses, kopā sauktas – Puses, 
Departamenta atklātā konkursa “Peldētapmācības pakalpojumi Rīgas valstspilsētas pašvaldības Izglītības, kultūras un sporta departamenta padotībā esošo skolu 2.klašu izglītojamo vajadzībām” (identifikācijas Nr. RVPIKSD 2026/17), turpmāk – Iepirkums, rezultātā noslēdza šādu pakalpojumu līgumu (turpmāk – Līgums).
1. Līguma priekšmets
1.1. Pasūtītājs uzdod Izpildītājam un Izpildītājs apņemas sniegt Departamenta padotībā esošo izglītības iestāžu 2.klašu izglītojamo peldētapmācības pakalpojumus, turpmāk – Pakalpojums, saskaņā ar Līguma 1.pielikumu “Tehniskā specifikācija”, 2.pielikumu “Tehniskais piedāvājums”, 3.pielikumu “Finanšu piedāvājums” un šā Līguma nosacījumiem.
1.2. Izpildītājs veic Pakalpojumu, izmantojot savus resursus, iekārtas un materiālus. 
1.3. Pakalpojuma sniegšanas vieta: ______________________.
1.4. Līguma izpildes termiņš no 14.09.2026. līdz 28.05.2027. (peldētapmācības nodrošināšana līdz 28.05.2027.) vai līdz Līguma 2.1. punktā noteiktās summas sasniegšanai (atkarībā, kurš nosacījums iestājas pirmais). Ja tiks pieņemti valsts vai Rīgas valstspilsētas pašvaldības lēmumi, kuru rezultātā Pasūtītājs nevarēs turpināt Pakalpojuma izveidi, Pasūtītājs patur tiesības izbeigt Līgumu pirms norādītā termiņa.
2. Līguma summa un norēķinu kārtība 
2.1. Līguma kopējā summa par Pakalpojuma izpildi tiek noteikta līdz EUR 228 855,00 (divi simti divdesmit astoņi tūkstoši astoņi simti piecdesmit pieci euro un 00 centi)  bez pievienotās vērtības nodokļa (turpmāk – PVN) saskaņā ar tāmi (3.pielikums), kas ir Līguma neatņemama sastāvdaļa. PVN tiek aprēķināts saskaņā ar spēkā esošajiem normatīvajiem aktiem. 
2.2. Cena par nodarbību EUR 73,00 (septiņdesmit trīs euro un 00 centi) bez PVN.
2.3. Pēc Pakalpojuma faktiskās izpildes Pasūtītājs izmaksā Izpildītājam atlīdzību, no kuras Izpildītājs veic visu normatīvajos aktos noteikto nodokļu nomaksu. 
2.4. Pakalpojuma izpildījuma daļas nodošana, pieņemšana un rēķina apmaksa var tikt veikta par katru mēnesi vai vairākiem mēnešiem, bet ja attiecīgajā mēnesī, piemēram, mācību brīvlaikā, nodarbības netiek īstenotas, tad Izpildītājs rēķinu par šo periodu neiesniedz.
2.5. Pēc Pakalpojuma faktiskās izpildes Pasūtītājs samaksā Izpildītājam atlīdzību 10 (desmit) darba dienu laikā pēc Pakalpojuma pieņemšanas – nodošanas akta parakstīšanas un rēķina iesniegšanas Departamentā Līguma 3.punktā noteiktajā kārtībā, ieskaitot to Izpildītāja norādītajā kontā.
2.6. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām. Ja nodarbību plānā tiek veiktas izmaiņas, Līguma kopējā summa var tikt palielinātā vai samazināta, bet norēķini tiek veikti par faktiski īstenotajām nodarbībām. 

3. Rēķina formāts un iesniegšanas kārtība
3.1.           Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.2.              Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
3.3.               Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.

4. [bookmark: _Hlk200529035]Pakalpojuma izpildes nodošanas un pieņemšanas kārtība
4.1. Pasūtītājs ne vēlāk kā 3 (trīs) darba dienas pirms Līguma 1.4. punktā norādītā Līguma termiņa iesniedz izglītības iestāžu sarakstu (turpmāk – Iestāžu saraksts). Izmaiņas un papildinājumi Iestāžu sarakstā tiek veikti, neslēdzot atsevišķu (rakstisku) vienošanos, bet Līguma 8.8.1. un 8.8.2. punktā noteiktās Pušu kontaktpersonas savstarpēji saskaņo (ar e-pastu starpniecību) Iestāžu sarakstā veiktās izmaiņas un papildinājumus.
4.2. Pakalpojumi tiek nodoti Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs, norādot laika periodu, izglītības iestādes nosaukumu, faktiski sniegto peldētapmācības nodarbību datumu, laiku un skaitu.
4.3. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta Pakalpojuma pieņemšanas – nodošanas aktu. 
4.4. Ja sniegtā Pakalpojuma laikā konstatēti trūkumi vai defekti, vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām. 
4.5. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.

5. Pušu atbildība
5.1. Pakalpojums Izpildītājam jāveic Līgumā noteiktajā termiņā.
5.2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
5.3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,02 % apmērā no Līguma kopējās summas, bet ne vairāk kā 10 % no Līguma kopējās summas.
5.4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,02 % apmērā no Līguma kopējās summas, bet ne vairāk kā 10 % no Līguma kopējās summas.
5.5.          Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
5.6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
5.7. Izpildītājam sniedzot pakalpojumu ir jāievēro Bērnu tiesību aizsardzības likuma 72.pantā noteikto.
5.8. Izpildītājs pakalpojumu sniegšanā nodrošina speciālistus, kuriem ir profesionālā kvalifikācija vai sertifikāts peldētapmācību jomā saskaņā ar Ministru kabineta 11.09.2018. noteikumiem Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”.
5.9. Izpildītājam ir pienākums nekavējoties informēt Pasūtītāju, ja Izpildītājam, tā amatpersonām vai citam pašvaldības finansējuma saņēmējam šā Līguma izpildes nodrošināšanai ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi un maksājumu.
5.10. Pasūtītājs ir tiesīgs nekavējoties vienpusēji izbeigt šo Līgumu par to rakstiski brīdinot Izpildītāju, ja tiek konstatēts, ka Izpildītājam, tā amatpersonām vai citam pašvaldības finansējuma saņēmējam šā Līguma izpildes nodrošināšanai ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi un maksājumu. 
5.11. Ja Pasūtītājs vienpusēji izbeidz Līgumu saskaņā ar Līguma 5.10. apakšpunktu, Puses sagatavo Pakalpojuma pieņemšanas – nodošanas aktu par Pakalpojuma vai attiecīgā Pakalpojuma posma izpildi uz Līguma izbeigšanas dienu un savstarpējo norēķinu apmēru. Puses veic savstarpējus finanšu norēķinus ne vēlāk kā 10 (desmit) darba dienu laikā pēc rēķina saņemšanas.
5.12.        Pasūtītājs ir tiesīgs vienpusēji atkāpties no Līguma izpildes, ja Līguma izpildē ir konstatēts, ka tiek izmantotas Krievijas Federācijas un Baltkrievijas Republikas izcelsmes preces un/vai pakalpojumi.
5.13. Izpildītājs apliecina un garantē, ka atbilstoši Nacionālās drošības likuma 22.2 panta 3.2 daļā noteiktajam pakalpojuma izpildē netiek un netiks piesaistītas personas, kuras ir Krievijas Federācijas vai Baltkrievijas Republikas pilsoņi. Izpildītājam ir pienākums nekavējoties rakstveidā informēt Pasūtītāju par jebkādiem apstākļiem, kas var radīt šī nosacījuma pārkāpuma risku, kā arī pēc Pasūtītāja pieprasījuma nodrošināt pierādījumus par piesaistīto personu atbilstību šim nosacījumam. Šī nosacījuma pārkāpums uzskatāms par būtisku līguma saistību pārkāpumu.
5.14. Līguma izpilde nevar tikt turpināta, jo uz Izpildītāju attiecas kāds no Eiropas Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta pirmajā daļā noteiktajiem kritērijiem.


6. Nepārvarama vara
6.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
6.2.            Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 
6.3.            Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
6.4.            Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. 
6.5.            Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

7. Strīdu izskatīšanas kārtība 
7.1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

8. Noslēguma noteikumi
8.1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
8.2. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām.
8.3. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi).
8.4. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
8.5. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
8.6. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
8.7. Pušu kontaktpersona savstarpējai sadarbības koordinēšanai Līguma ietvaros: 
8.7.1. Pasūtītāja kontaktpersona: 	_________, tālr. __________,        e-pasts _______;
8.7.2. Izpildītāja kontaktpersona: ____________, tālr. __________, ___________e-pasts .
8.8. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
8.8.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
8.8.2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
8.8.3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu. 
8.9. Līgums sastādīts latviešu valodā. Pusēm ir pieejams abpusēji parakstīts Līgums elektroniskā formātā.


9. Pušu rekvizīti un paraksti


	Pasūtītājs 
Rīgas valstspilsētas pašvaldības Izglītības,
kultūras un sporta departaments 
Juridiskā adrese: Krišjāņa Valdemāra 
iela 5, Rīga, LV-1010
e-pasts: iksd@riga.lv
Norēķinu rekvizīti:
Rīgas valstspilsētas pašvaldība
Juridiskā adrese: Rātslaukums 1, Rīga, LV-1050
NMR kods: 90011524360
PVN. reģ. Nr.: LV90011524360
Banka: Luminor Bank AS
Latvijas filiāle
Kods: RIKOLV2X
Konts: LV54riko0021000016073
RD iestādes kods: 210 
(Izglītības, kultūras un sporta departaments)


Dokumentu ar drošu elektronisko
parakstu parakstīja J.Lange 
	Izpildītājs
SIA „Olimpiskais sporta centrs”
Reģistrācijas Nr. 40003558463
Juridiskā adrese: Grostonas iela 6b, Rīga, LV-1013
Tālrunis: 
e-pasts: 
Banka: 
Kods: 
Konts: 








Dokumentu ar drošu elektronisko
parakstu parakstīja B.B.Sleže, E.Šļaukstiņš

pakalpojuma līgumam


[bookmark: _Hlk138153335][bookmark: _Hlk138153287]
TEHNISKĀ SPECIFIKĀCIJA
“Peldētapmācības pakalpojumi Rīgas valstspilsētas pašvaldības Izglītības, kultūras un sporta departamenta padotībā esošo skolu 2.klašu izglītojamo vajadzībām”, 
identifikācijas Nr. RVPIKSD 2026/17




	[bookmark: _Hlk138152967]Pasūtītājs 
Dokumentu ar drošu elektronisko
parakstu parakstīja J.Lange
	Izpildītājs
Dokumentu ar drošu elektronisko
parakstu parakstīja B.B.Sleže, E.Šļaukstiņš







	
	


2. pielikums
pakalpojuma līgumam



TEHNISKAIS PIEDĀVĀJUMS

[bookmark: _Hlk138152456]“Peldētapmācības pakalpojumi Rīgas valstspilsētas pašvaldības Izglītības, kultūras un sporta departamenta padotībā esošo skolu 2.klašu izglītojamo vajadzībām”

(iepirkuma identifikācijas numurs RVPIKSD 2026/17)


	Pasūtītājs 
Dokumentu ar drošu elektronisko
parakstu parakstīja J.Lange
	Izpildītājs
Dokumentu ar drošu elektronisko
parakstu parakstīja B.B.Sleže, E.Šļaukstiņš
















































3. pielikums
pakalpojuma līgumam



FINANŠU PIEDĀVĀJUMS

“Peldētapmācības pakalpojumi Rīgas valstspilsētas pašvaldības Izglītības, kultūras un sporta departamenta padotībā esošo skolu 2.klašu izglītojamo vajadzībām”
(iepirkuma identifikācijas numurs RVPIKSD 2026/17)

	Izpildītājs
Dokumentu ar drošu elektronisko
parakstu parakstīja B.B.Sleže, E.Šļaukstiņš




21

